

Broj: 06-019/24-197 15. januara 2024. godine

Na osnovu člana 6 stav 1 Odluke o saradnji i partnerstvu Glavnog grada i nevladinih organizacija (,,Službeni list CG – opštinski propisi", br. 31/19 i 66/23), Sekretarijat za lokalnu samoupravu i saradnju sa civilnim društvom Glavnog grada upućuje

**JAVNI POZIV**

**za**

**izbor predstavnika NVO u radu radnih grupa**

**za izradu akata iz nadležnosti Glavnog grada**

POZIVAMO sve NEVLADINE ORGANIZACIJE koje imaju sjedište u Glavnom gradu i obavljaju djelatnost na teritoriji Glavnog grada da predlože svog predstavnika za učešće u radu radnih grupa obrazovanih radi izrade akata iz nadležnosti Glavnog grada (odluke, razvojni planovi i sl.), kojima se utvrđuju prava i obaveze građana, a koji su predviđeni Programom rada Skupštine Glavnog grada – Podgorice za 2024. godinu.

Nevladina organizacija može predložiti svog predstavnika pod uslovom da:

* ima sjedište u Glavnom gradu i obavlja djelatnost na teritoriji Glavnog grada;
* u statutu ima utvrđene ciljeve i djelatnosti u oblastima koje su u vezi sa zadatkom radne grupe;
* je u poslednje tri godine realizovala najmanje jedan projekat ili aktivnost u vezi sa zadatkom radne grupe;
* u organu upravljanja nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika.

Kandidat za člana radne grupe može biti lice koje:

* je član, zaposlen ili volonter nevladine organizacije najmanje jednu godinu prije kandidovanja;
* je učestvovalo u realizaciji projekta ili aktivnosti koja je u vezi sa zadatkom radne grupe;
* nije član organa političke partije, javni funkcioner, državni službenik, odnosno namještenik;
* ima podršku od strane najmanje tri nevladine organizacije.

**Potrebna dokumentacija:**

* prijava na javni poziv u kojoj se navodi akt sa jedinstvene liste za koji NVO predlaže svog kandidata za učešće u izradi;
* kopija rješenja o upisu u registar nevladinih organizacija;
* kopija statuta;
* pregled realizovanih projekata i aktivnosti u vezi sa zadatkom radne grupe i datumom realizacije;
* izjava lica ovlašćenog za zastupanje i predstavljanje nevladine organizacije da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika;
* lični podaci i biografija kandidata;
* dokaz da je kandidat nevladine organizacije član, zaposlen ili volonter u nevladinoj organizaciji najmanje jednu godinu prije podnošenja prijave;
* potvrda da je kandidat učestvovao u realizaciji projekta ili aktivnosti koja je u vezi sa zadatkom radne grupe;
* izjava kandidata da nije član organa političke partije, javni funkcioner ili državni i lokalni službenik, odnosno namještenik i da prihvata kandidaturu;
* pisma podrške kandidatu od strane drugih nevladinih organizacija.

ROK ZA PODNOŠENJE PRIJAVA JE 15 DANA OD DANA OBJAVLJIVANJA JAVNOG POZIVA.

Prijava se odnosi na jednu radnu grupu, odnosno na jedan akt. U slučaju podnošenja većeg broja prijava za učešće u izradi akata koji su Programom rada planirani u istom kvartalu, nevladina organizacija je dužna da predloži različite predstavnike.

Prijava sa potrebnom dokumentacijom podnosi se u zapečaćenoj koverti sa naznakom: ,,Ne otvaraj – prijava po javnom pozivu za izbor predstavnika nevladine organizacije u radu radne grupe".

Na prednjoj strani koverte navodi se naziv i adresa organa kome se prijava dostavlja:

GLAVNI GRAD PODGORICA

Sekretarijat za lokalnu samoupravu i saradnju sa civilnim društvom

Ul. Njegoševa br. 20 (zgrada gradskog parlamenta)

81 000 Podgorica

Na poleđini koverte navodi se naziv i sjedište nevladine organizacije.

Kontakt osoba:Biljana Bošković

šefica Odjeljenja za normativne poslove i praćenje sistema lokalne samouprave

e-mail: [biljana.guresic@podgorica.me](mailto:biljana.guresic@podgorica.me)

br. telefona : 447-183

**Jedinstvena lista akata** iz nadležnosti Glavnog grada čija je izrada predviđena Programom rada Skupštine Glavnog grada – Podgorice za 2024. godinu:

**1. Predlog lokalnog plana za unapređenje socijalne inkluzije i razvoj usluga socijalne i dječje zaštite u Glavnom gradu – Podgorici za period 2024-2027. godina**

**Nosilac posla:** Sekretarijat za socijalno staranje

**Rok:** I kvartal

**2. Predlog programa podizanja spomen - obilježja**

**Nosilac posla:** Sekretarijat za kulturu

**Rok:** II kvartal

**3. Predlog lokalnog plana zaštite životne sredine Glavnog grada Podgorica za period 2024 – 2027. godine**

**Nosilac posla:** Sekretarijat za planiranje prostora i održivi razvoj

**Rok:** II kvartal

1. **Predlog programa razvoja kulture Glavnog grada Podgorice 2025 – 2029. godine**

**Nosioci posla:** Sekretarijat za kulturu i subjekti iz oblasti kulture

**Rok:** IV kvartal

1. **Predlog strategije razvoja sporta u Glavnom gradu Podgorica za period 2025 – 2029. godine**

**Nosioci posla:** Sekretarijat za sport u saradnji sa sportskim subjektima

**Rok:** IV kvartal

**6. Predlog programa uređenja prostora Glavnog grada Podgorica za 2025. godinu sa Programom urbane sanacije**

**Nosilac posla:** Sekretarijat za planiranje prostora i održivi razvoj

**Rok:** IV kvartal

**7. Predlog programa postavljanja, odnosno građenja privremenih objekata na teritoriji Glavnog grada Podgorice**

**Nosilac posla:** Sekretarijat za komunalne poslove

**Rok:** IV kvartal

**8.** **Predlog plana upravljanja komunalnim i neopasnim građevinskim otpadom u Glavnom gradu Podgorica za period 2023 – 2028. godine**

**Nosilac posla:** Sekretarijat za komunalne poslove

**Rok:** IV kvartal

**9. Predlog odluke o izmjenama i dopunama Odluke o kriterijumima, načinu i postupku raspodjele sredstava za podršku ženskom preduzetništvu**

**Nosilac posla**: Sekretarijat za preduzetništvo i investicije

**Rok**: I kvartal

10. Predlog odluke o izmjenama i dopunama Odluke o kriterijumima, načinu i postupku raspodjele sredstava za podršku preduzetništvu

**Nosilac posla**: Sekretarijat za preduzetništvo i investicije

Rok: I kvartal

**11. Predlog odluke o izmjenama i dopunama Odluke o porezu na nepokretnost**

**Nosilac posla**: Uprava lokalnih javnih prihoda

**Rok**: I kvartal

**12.** **Predlog odluke o izmjenama i dopunama Odluke o naknadama za korišćenje puteva Glavnog grada Podgorica**

N**osilac posla:** Sekretarijat za finansijske poslove i analizu budžeta

**Rok:** I kvartal

**13. Predlog odluke o izmjenama i dopunama Odluke o lokalnim administrativnim taksama Glavnog grada – Podgorice**

**Nosilac posla:** Sekretarijat za finansijske poslove i analizu budžeta

**Rok:** I kvartal

**14. Predlog odluke o izmjenama i dopunama Odluke o pružanju pravne pomoći**

**Nosilac posla:** Sekretarijat za lokalnu samoupravu i saradnju sa civilnim društvom

**Rok**: III kvartal

**15. Predlog odluke o izmjenama i dopunama Odluke o učešću lokalnog stanovništva u vršenju javnih poslova**

**Nosilac posla**: Sekretarijat za lokalnu samoupravu i saradnju sa civilnim društvom

**Rok**: III kvartal

**16. Predlog odluke o izmjenama i dopunama Odluke o davanju na korišćenje imovine u vlasništvu Glavnog grada bez naknade**

**Nosilac posla:** Sekretarijat za lokalnu samoupravui saradnju sa civilnim društvom

**Rok:** III kvartal

**17. Predlog odluke o izmjenama i dopunama Odluke o davanju stanova u zakup licima u stanju socijalne potrebe**

**Nosilac posla:** Sekretarijat za socijalno staranje

**Rok:** III kvartal

**18**. **Predlog odluke o izmjenama i dopunama Odluke o pravima iz socijalne i dječije zaštite**

**Nosilac posla:** Sekretarijat za socijalno staranje

**Rok:** III kvartal

**19. Predlog odluke o opštinskim i nekategorisanim putevima na teritoriji Glavnog grada Podgorica**

**Nosilac posla:** Sekretarijat za saobraćaj

**Rok:** IV kvartal

**20. Predlog odluke o Budžetu Glavnog grada - Podgorice za 2025. godinu**

**Nosilac posla**: Sekretarijat za finansijske poslove i analizu budžeta

**Rok:** IV kvartal

**21. Predlog odluke o javnom vodosnabdijevanju na teritoriji Glavnog grada**

**Nosilac posla**: Sekretarijat za komunalne poslove

**Rok:** IV kvartal

**22. Predlog odluke o vodosnabdijevanju seoskih i drugih naselja na teritoriji Glavnog grada**

**Nosilac posla**: Sekretarijat za komunalne poslove

**Rok:** IV kvartal